ກຸ່ມອະນຸລັກ ປາວານ ພົບເຫັນ ເຮືອຫາປາວານ ຂອງຍີ່ປຸ່ນ ໃກ້ ຂົ້ວໂລກໃຕ້
ກຸ່ມອະນຸລັກປາວານ ກ່າວວ່າ ເຂົາເຈົ້າໄດ້ພົບເຫັນ ເຮືອຫາປາວານ Nisshin Maru ຂອງຍີ່ປຸ່ນ ໃກ້ໆກັບ ຂົ້ວໂລກໃຕ້.
ບັນດານັກເຄື່ອນໄຫວຕໍ່ຕ້ານການຈັບປາວານຈາກອົງການອະນຸ ລັກSea Shepherd Conservation Society ກ່າວວ່າ ຕົນ ໄດ້ຕິດຕາມທັນຝູງເຮືອຫາປາວານຈຸນຶ່ງຂອງຍີ່ປຸ່ນຢູ່ໃກ້ໆກັບຂົ້ວ ໂລກໃຕ້ ອົງການ Sea Shepherd ກ່າວໃນວັນຈັນມື້ນີ້ວ່າ ຕົນໄດ້ພົບ ເຫັນເຮືອຫາປາທັງ 5 ລຳຂອງຍີ່ປຸ່ນໃນມະຫາສະໝຸດໃຕ້ ແລະ ໄດ້ມີຫຼັກຖານເປັນຮູບພາບທີ່ສະແດງໃຫ້ເຫັນປາວານພັນ minke  3 ໂຕ ໄດ້ຖືກຂ້າຕາຍ ແລະກຳລັງຖືກຄົວແລະຕັດເປັນ ຕ່ອນໆຢູ່ເທິງກຳປັ່ນຂອງບໍລິສັດເຮືອ Nisshin Maru ກຸ່ມອະ ນຸລັກປາວານ ກ່າວວ່າຕົນມີຂ່າວຂໍ້ມູນວ່າ ປາວານໂຕທີສີ່ ໄດ້ ຖືກຂ້າຕາຍແລ້ວເຊັ່ນກັນ ກຸ່ມອະນຸລັກປາວານ Sea Shepherd Conservation Society ກ່າວຫາວ່າພວກປາວານ ເຫຼົ່ານີ້ ໄດ້ຖືກນຳເຂົ້າໄປໃນສະຖານທີ່ຫລົບໄພປາວານທີ່ນາໆຊາດຮັບຮູ້ແຫ່ງນຶ່ງ ເປັນເທື່ອທຳອິດ ທີ່ພວກປົກປ້ອງສິ່ງແວດລ້ອມແລະຝູງເຮືອຫາປາວານໄດ້ປະເຊີນໜ້າກັນໃນ ລະດູນີ້ ກຸ່ມອະນຸລັກປາວານທີ່ມີຫ້ອງການຕັ້ງຢູ່ໃນສະຫະລັດ ຕາມທຳມະດາສົ່ງພວກເຮືອລຳນ້ອຍໆ ເຂົ້າໄປກໍ່ກວນຝູງເຮືອຫາປາຍີ່ປຸ່ນໃນລະຫວ່າງຍາມຫາປາວານປະຈຳປີ ເປັນທີ່ຮູ້ກັນວ່າ ກຸ່ມ ດັ່ງກ່າວໃຊ້ພວກລະເບີດສົ່ງກິ່ນເໝັນ ເຄື່ອງໝາຍຍ້ອມສີ laser beams ແລະສິ່ງຂອງອື່ນໆ ເພື່ອພະຍາຍາມລົບກວນພວກເຮືອຫາປາວານຍີ່ປຸ່ນນັ້ນ ການຄ້າຂາຍປາວານແມ່ນຖືກຫ້າມພາຍໃຕ້ສົນທິສັນຍາລະຫວ່າງຊາດ ແຕ່ຍີ່ປຸ່ນຍັງສືບຕໍ່ຫາ ປາວານຢູ່ຕໍ່ມາ ໂດຍໃຊ້ຊ່ອງຫວ່າງຢູ່ໃນສົນທິສັນຍາ ທີ່ອະນຸມັດໃຫ້ຫາປາວານໄດ້ ໃນນາມ ການໃຊ້ໃນທາງວິທະຍາສາດ ອັນເປັນການປະພຶດທີ່ໄດ້ຮັບການປະນາມຈາກພວກປົກປ້ອງ ສິ່ງແວດລ້ອມແລະພວກປະເທດທີ່ຕໍ່ຕ້ານການຄ້າຂາຍປາວານນັ້ນ